
Narva linn                                                                                                               22.06.2012 a. 

Vastavalt Narva Linnavalitsuse Rahandusameti (edaspidi Rahandusamet) 2011 aasta II kvartali tööplaanile revisjoniosakonna juhataja Valentina Bešekerskas, vanemrevidentide Irina Osis ja Tatjana Gontšarova poolt on läbi viidud Narva Muuseumi 2011 aasta finants-majandusliku tegevuse kontroll  alljärgnevates küsimustes:

1. Narva Muuseumi ülalpidamiskuludeks eraldatud eelarve ning muude vahendite kasutamise kontroll.

2. Koosseisunimekiri, töötasu, hüvitised.

3. Varadelt ja majandustegevusest saadud tulude moodustamise korra ning nende täieliku ja õigeaegse kohalikku eelarvesse kandmise kontroll. Muude tulude moodustamise kord.

4. Vara arvestus.

5. Raamatupidamise arvestuse seisukord.

Narva Muuseum on kantud Riigi- ja kohaliku omavalitsuse asutuste riiklikku registrisse 17.01.2001 a. reg.nr 75009131. Vastavalt antud registri andmetele on Narva Muuseum Narva Linnavalitsuse ametiasutus (vt lisa 1). Narva Muuseumi põhimäärus on kinnitatud Narva Linnavolikogu 25.06.1998 a. määrusega nr 50/27. Kooskõlas antud määruse punktiga 1.1 on Narva Muuseum kohaliku omavalitsuse asutus ja allub Narva Linnavalitsusele.
1. Narva Muuseumi ülalpidamiskuludeks eraldatud eelarve ning muude vahendite kasutamise kontroll.
Vastavalt Raamatupidamise seaduse 5. paragrahvi 3. lõikega toimub raamatupidamine tekkepõhise arvestusprintsiibi järgi, kui seaduses ei ole sätestatud teisiti.

Narva Muuseumi raamatupidamises on täheldatud juhtum mis kajastab majandusoperatsioone kassapõhise printsiibi järgi. Operatsioone, mis on seotud Swedbank AS makseterminaliga kajastati 2011. aastal vastavalt rahaliste vahendite maksmisel.

Kontoplaani ei kasutatud majandustehingute puhul alati õigesti, mida kinnitatab lisa nr 1 „Riigi raamatupidamise üldeeskirja“ juurde, kinnitatud 11.12.2003 a. rahandusministri määrusega nr 105, mis on antud üldeeskirja § 6 lõike 1 punkti 1 rikkumine.

Liikmemaksud organisatsioonidele Association of Castles and Museums around the Baltic seaorg  ja ICOM Eesti Rahvuskomitee MTÜ peavad olema kajastatud kontol 452800 (liikmemaksud). Narva Muuseumi raamatupidamises on liikmemaksud üle viidud kontole 550099 (muud administreerimiskulud).

Laserprinteri kassettide täitmise kulud olid Narva Muuseumi raamatupidamises samuti üle viidud kontole 550099 (muud administreerimiskulud). Soovitame antud kuluartiklit kajastada kontol 550002 (paljundamis- ja printimiskulud).

Programmitarkvara uuendamiskulusid tuleb kajastada kontol 551410 – programmitarkvaraprogrammid ja kommunikatsioonitehnoloogiad. 2011. aastal olid programmiversiooni „RAX EURO“ uuendamine (arve Astro Baltics OÜ nr 780817-DM8, 14.01.2011 a) ja programmi „Eeva“ uuendamine (arve Eetasoft OÜ nr 10 al 03.01.2011 a) Narva Muuseumi raamatupidamises kajastatud kontol 551460 (remondi- ja teeninduskulud).

Infomaterjalid ja teatmikud mis osteti sisetarbeks peavad olema kajastatud kontol 550001 (trükiväljaanded ja muud teatmikud). Ten-Team OÜ kulutused 11.03.2011 „Tööalaste dokumentide 2010/2011“ ostmiseks olid üle viidud kontole 550099 (muud administreerimiskulud). 

Muuhulgas on avastatud juhtum, kus kinnisvara haldamisega seotud kulud (konto 551104) olid üle viidud kommunikatsiooni-, kultuuri ja vaba aja võimaldamise kulude alla. Näiteks, OÜ ESMA-K esitas 08.03.2011 maksmiseks arve nr 42 autotõstuki teenuste eest, mis telliti katuse lumest puhastamiseks 07.03.2011. Narva Muuseumi raamatupidamises olid need väljaminekud osaliselt üle viidud kontole 552590, nagu ka muud kulud, nagu Eesti Vabariigi 93. aastapäeva ürituste läbiviimisega seotud kulud (24.02.2011).

Narva Linnavalitsuse Rahandusameti aktis nr 3/4 -2 (04.05.2010), mis koostati Narva Muuseumi 2009. aasta finants-majandusliku tegevuse tulemuste kontrolli tulemusena, märgiti ära, et Narva Muuseum on käibemaksukohustuslane (maksude subjekt), mis tegeleb nii ettevõtlusega kui ka tegevusega, mis pole seotud ettevõtlusega. Sissetulevat käibemaksu kommunaalteenustele Narva Muuseumis arvestatakse proportsionaalselt. Kui maksukohustuslase raamatupidamises ei ole võimalik käesoleva paragrahvi lõikes 1 nimetatud tehingute tarbeks kasutatava kauba või teenuse sisendkäibemaksu eristada ettevõtlusega mitteseotud eesmärkidel kasutatava kauba või teenuse sisendkäibemaksust, määratakse sisendkäibemaksu mahaarvamise kord maksukohustuslase taotluse alusel maksuhalduri juhi otsusega, lähtudes kauba või teenuse tegelikust kasutusest. Ülalnimetatud otsust Narva Muuseumil kontrollimise hetkel 2010. aastal ei olnud. Nimetatud otsuse saamiseks soovitati Narva Muuseumil pöörduda 2010. aasta jooksul maksuhalduri poole. Käesoleva kontrollimise hetkel ei olnud ikka veel maksuhaldurilt Narva Muuseumi sissetuleva käibemaksu mahaarvestamiseks otsust saadud
2. Koosseisunimekiri, töötasu, hüvitised.

01.01.2011.a.  seisuga, vastavalt Narva Muuseumi direktori Andres Toode poolt 16.12.2010.a kinnitatud koosseisu nimekirjale, moodustas koosseis 54 ühikut. Ühe kuu töötasufond on kinnitatud summas 26536,49 eurot. 

2011. aasta jooksul on koosseisu korduvalt muudetud:

	Hetkeolukord
	Koosseisu hulk
	Astmepalga kuuajaline fond (eurodes)

	01.03.2011
	54
	26616,57

	01.07.2011
	56
	27177,97

	01.09.2011
	54
	26616,57


Koosseisu nimekirja muutmine on seotud töötajate arvu suurenemisega (suveperioodil 2 saalivalvurit) ja raamatupidaja astmepalga suurenemisega.

Koosseisunimekirjale vastav astmepalk on kooskõlas Narva Linnavalituse 17.03.2004 määrusega nr 205 „Kohaliku omavalitsuse töötajate töötasudest“, arvestades antud määruse punkti 1 muutmist (Narva Linnavalitsuse määrused 23.01.2008 nr 27, 30.12.2009 nr 1576, 15.12.2010 nr 1568).

Vastavalt ülalnimetatud määruse punktile 3 on lubatud välja maksta toetust ja täiendavaid väljamakseid täiendavate tööülesannete ja nõutavast tulemusliku töö eest kuni 50% tema töökoha palgaastmele vastavalt põhimäärast.

Kontrollitava perioodi jooksul on tuvastatud selle punkti rikkumine, mis määrab Narva Muuseumi direktorile igakuiselt lisatasu 527,34 euro ulatuses, mis ületab 50% tema palgamäärast.

Alates 2011. aastast teostatakse töötasu arvestus, maksete kinnipidamised töötasust raamatupidamisprogrammis „BUH 6.0“ plokis „töötasu“.

Kontrollimise käigus on teostatud töötasu arvestamise, maksete arvestamise ja kinnipidamise , puhkusetasu arvestuse, haiguspäevade hüvitamise pisteline kontroll.

Töölepingu jõustumisel 1.07.2009 on muutunud töötasu arvestusriigipühadel.

Vastavalt töötasu seaduse § 16 punktile 2 kehtis kuni 01.07.2009 säte: kui töövahetus algas pühale eelnenud päeval ja lõppes pühal või algas pühal ja lõppes pühale järgneval päeval, tasustati töö sellises vahetuse kui töö pühade ajal.

Uue töölepinguseaduse jõustumisega on töötasu seadus tunnistatud kehtetuks.

Vastavalt 17.12.2008 jõustunud töölepinguseaduse § 45 punktile 2 (RTI 2009, 5, 35, 11, 67, 15, 93, 26, 159, 29, 176, 36, 234), kui tööaeg langeb riigipühale, maksab tööandja 2-kordse töötasu, st tasutakse tegelikult töötatud tööaeg.

Narva Muuseumis selle seadusega ei arvestatud ning riigipühadel töötajatele ei makstud kõrgendatud töötasu. 

Näiteks jaanuaris 2011 oli Narva Muuseumi sisevalvekorrapidajatele Andrei Gratšovile ja Maksim Känksepale määratud lisatasu töötamise eest 1. jaanuaril – riigipühal. Vastavalt arvestustabelile töötas Andrei Gratšov 1. jaanuaril 7 tundi, aga Maksim Känksep 17 tundi. Lisatasu arvestamist teostati terve ööpäeva arvestuse järgi (24 tundi), mitte töötatud tundide arvestuse järgi.

Samuti ka teised töötajad teiste riigipühade ajal (10.02.2011 käskkiri nr 1-8/5 Gennadi Kretov, Nikolay Markov; 18.04.2011 käskkiri nr 1-8/15 Aleksandr Tihhomirov, Andrei Gratšov, Vitali Käsperov, Vjatšeslav Možanski; 11.05.2011 käskkiri nr 1-8/19 Andrei Gratšov, Deniss Zimin jt) .

Narva Muuseumi keskmise töötasu töötasude hulka arvutamise juures arvestati ka preemiad töötulemuste eest, kuid seejuures ei arvestatud perioodiga, mille jooksul need teeniti. Pikema perioodi eest kui sellise, mille vältel keskmist töötasu arvutatakse, makstavad lisatasud oli vaja lisada proportsionaalselt selle osa juurde, mis langeb ajaperioodile, mis on keskmise töötasu arvutamise aluseks. Näiteks, vastavalt käskkirjale nr 1-9/2 al 18.03.2011 a. maksti Anastassia Sokolovale 2011. aasta märtsis ühekordne personaalne preemia esimese kvartali töötulemuste eest. Keskmise puhkustasu arvestamisel (29.08-11.09.2011) oli preemia arvestatud täielikult ilma proportsionaalse arvestuseta. Õige oleks lisada 2/3 preemiatasust.

Samuti oli Olga Gerassimova töötasu arvestamine puhkustasude määramiseks täismahus, ilma et oleks märgitud, mis perioodil antud preemia teeniti (käskkiri nr 1-9/2, 18.03.2011). Samuti teiste juhtude puhul.

Puhkusreservide arvestamisel korrutatakse keskmine päevapalk kalendripäevadega, mis jäid töötajatel puhkusel kasutamata. Vastavalt Vabariigi Valitsuse 11. juuni 2009 määrusele nr 91 „Keskmise töötasu maksmise tingimused ja kord“ § 2 punktile 2 arvutatakse töötaja kesmist töötasu 6 kalendrikuu vältel teenitud tasude põhjal, mis eelnesid sellele kuule, mil kerkis vajadus arvutamiseks. 

Puhkusreservi arvutuse kontrollimise tulemusena tehti kindlaks, et Narva Muuseumis oli 31.12.2011 seisuga valesti valitud keskmise päevapalga maksmise periood ja sellest tulenevalt, valesti arvutatud reservi täissumma.

 Tööjõuga seotud väljaminekute puhul nagu ajutise töövõimetuse kompensatsioon ei kasutatud kontoplaani alati õigesti, kinnitatud lisaga nr 1 Rahandusministri määrus nr 105 (11.12.2003), mis on § 6, lõike 1 punkti 1 rikkumine. Seega sisevalve korrapidajate, saalivalvuri ja kassiiri lisatasud töötamise eest riigipühadel on kajastatud kontol 500210 (Juhtide töötasu), mitte kontol 500281 (Töötajate ja lisatöötajate töötasu). Teises juhtumis, sisekaitsetöötajate V. Piispaneni ja M. Känksepa hüvitustasud töötaja töövõimetuse korral on kajastatud kontol 5500217 (Juhtide töötasu. Hüvitised), mitte kontol 500287 (Tööliste ja abiteenistujate töötasu. Hüvitised).

3. Varadelt ja majandustegevusest saadud tulude moodustamise korra ning nende täieliku ja õigeaegse kohalikku eelarvesse kandmise kontroll. Muude tulude moodustamise kord.

Peamised Narva Muuseumi tuluallikad 2011. aastal olid:

	Tulud kultuuri- ja kunstialasest tegevusest
	123780,93 eurot

	Üür ja rent
	38379,99 eurot

	Kaupade müük
	5253,04 eurot


Tulud laekusid nii sularahata arvelduste näol kui ka sularaha arvelduste kaudu kassasse.

Narva Muuseumis oli kasutusel kolm liiki sularaha allikate vastuvõtmiseks:

· Narva kinduse kassa

· Narva kunstigalerii kassa

· Raamatupidamise kassa

Narva Muuseumi kassade kontrolli käigus selgus, et Narva kindluses kasutatakse piletite, kaupade ja teenuste müügiks arvutiprogrammi RAX. Raamatupidamiskassa kasutab programmi Raamatupidamine 6.0. Kunstigalerii arveldab käsitsi. Narva kindluse ja Kunstigalerii andmed sisestatab raamatupidamine programmi Raamatupidamine 6.0, mis meie arvates ei ole otstarbekas. Soovitame organiseerida kindluse ning galerii kassapidajatele ligipääs raamatupidamisprogrammi juurde.

19. juunil 2011 tuletasid revidendid Narva linnuse ja kunstigalerii rahaliste vahendite inventari, mille käigus avastati 30 euro suurune puudujääk. Kassapidaja selgituse kohaselt oli 20 eurot metallrahas antud O.Melnikovile palvega vahetada mündid paberraha vastu, kuna kassasse oli kogunenud liiga palju metallraha. 10 eurot oli antud vahetusrahana N. Korovuškinale Põhjaõue. Säärane rahaliste vahendite üleandmine ilma vormistatud dokumentideta on raamatupidamise seadusega keelatud.

Narva Muuseumi üüriarvete, kaupade ja osutatud teenuste kontrolli käigus selgus, et arvelduse hinnad ja tariifid vastasid suuremas osas hindadele, mis olid seatud Narva Linnavalitsuse määrusega ja Narva Muuseumi direktori käskkirjadega. Valesti oli rakendatud Narva Linnavalitsuse määruse nr 358 (20.04.2011) punkti 4. Kooskõlas antud punktiga Narva Muuseumi ruumide kasutamisel pärast kella 18.00 suureneb tariif 20% võrra. Antud tariifi suurenemist ei rakendatud.

Narva Muuseumi arvete vormistamine ei vastanud alati seadusandjate nõudmistele. 

Kooskõlas Käibemaksuseaduse peatükiga 7, § 37, arves peab olema märgitud:

1) Arvenumber ja arve esitamise kuupäev;

2) Maksukohustuslase nimi ja aadress ning tema registreerimisnumber;

3) Kauba või teenuse kättesaaja nimi ja aadress;

4) Kauba või teenuse kättesaaja kui maksusubjekti registreerimisnumber, kui tal on maksukohustus kauba või teenuse kättesaamisel; 

5) Kaupade või teenuste nimetus või kirjeldus;

6) Kaupade hulk või teenuste maht;

7) Kaupade või teenuste müügikuupäev või nende osalise/täieliku tasu laekumiskuupäev, kui nende põhjal kajastub arve väljastamine;

Arvete väljastamisel pole andmed alati vastavuses tegelikkusega. Igale Narva Muuseumi tehingule sõlmitakse leping (mida seadusandlus ei nõua), pealegi arveldamine ise toimub lisatabelis. Viide antud tabelile arves puudub. Mõnikord puudub ka viide lepingule. Arvete mappi ei lisata alati seda, mis selgitavad antud arvet (lepinguid või lisatabeleid). Alati ei kajasta märgitud teenuste nimetused osutatud teenuste nimistut. Näiteks arved 299 (lisa 2), 310 (lisa 3), 324 (lisa 4) jt sisaldavad samasuguste teenuste nimetusi „kauplemiskoht“ ja erinevaid teenuste hindu. Direktori käskkirjaga on antud teenuste hinnad kinnitatud järgmiselt:

· Kauplemine elektri kasutamisega,

· Kauplemine elektri kasutamiseta.

Just viisil nagu on kinnitatud reglementeeritud õigusaktides, peab arvetes kõikide teenuste nimetusi kajastama, mis selgitab kohe teenuste maksumuse erinevusi. Samuti pole soovitatav ühendada teenuste rida ühe nimetuse alla, näiteks „rent“ või „saali kasutamine asutustele“, „saali kasutamine“, luua erinevat arveldust tabelis ja pakutava teenuse mahule  kajastada 1. Teenustel, mis kaasnevad rendiga (mida kajastatakse ainult tabelis), on oma hinnad, nagu ka kommunaalteenused, mistõttu peavad need olema kajastatud eraldi real. Peale selle, on puudulik ühtne viis arvete esitamisel. Vahel märgitakse lisateenused arves.

Reviisorid leidsid, et arvete õigel väljastamisel kaob vajadus lepingute sõlmimiseks kõikide tehingute puhul ning lisatabelite koostamine.

Tegevustulude kontrolli käigus avastati vale partnerite koodide kasutus. Näiteks partnerite puhul nagu MTÜ Peipsi Koostöö Keskus, Livonia Travels & Events, Baltic Defense College, Archimedes SA, Inco-Travel, Matka-Mainio jt.

2011. aasta kogutulud täismahus on loetletud Narva linna eelarves.

4. Vara arvestus

2011. aasta alguses oli Narva muuseumi arvel arvestuses põhivara  9472381,10 euro suuruses, vara jääkmaksumus 9160641,63 euro suuruses.

2011. aasta lõpus moodustas põhivara maksumus 9115181,78  eurot, jääkmaksumus 9138414,77 eurot. Vara inventeerimist teostati 2011. aastal täismahus, välja arvatud museaalid, mida tohib inventeerida üks kord viie aasta jooksul.

Soovitame vara inventari komisjonil teha kokkuvõtteid ja soovitusi kasutamiskõlbmatu vara mahakandmise ja lootusetus seisukorras võlgade osas.

5. Raamatupidamise arvestuse seisukord

Narva Muuseumi raamatupidamine vastab üldiselt raamatupidamise ja maksuseadusandluse nõudmistele. Siiski leidub raamatupidamises ka puudusi.

· Raamatupidamisseaduse § 5 lõigete 2 ja 3 rikkumine tehingu tekkeprintsiibi osas, nimelt: kulude kajastamine osaliselt kassaprintsiibi põhjal.
· Vale partnerikoodide kasutamine, kinnitatud Rahandusministri määrusega nr 105 (11.12.2003) lisaga nr 1, milles on rikkumine § 6 lõike 1 punkti 2 suhtes.
· Majandustehingute kajastamisel ei kasutatud alati õigesti kontoplaani, mis on kinnitatud Rahandusministri määruse nr 105 kinnitatud lisaga nr 1 (11.12.2003), milles on antud määruse § 6 lõike 1 punkti 1 rikkumine.
· Kassapidamine ei toimunud õigesti.

· Töötasu määramisel ja maksmisel on rikkumine Narva Linnavalitsuse määruse nr 205 (17.03.2004) suhtes.

· Arvete esitamisel Narva Muuseumi poolt osutatud teenuses ei vastanud alati Käibemaksuseaduse § 37 lõikele 7.

Antud aktis tuvastatud puuduste kõrvaldamiseks on Narva Linnavalitsuse Rahandusametil Narva Muuseumile järgmised ettepanekud:
1. Narva Muuseumi raamatupidamist peab teostama rangelt kooskõlas seadusandlusega.

2. Töötasu määramisel ja maksmisel peab rangelt järgima Narva Linnavalitsuse 17.03.2004 määruse nr 205 nõudmisi.

3. Teenuste pakkumisel peab rangelt jälgima hindu, mis on kinnitatud normatiivsete dokumentidega.

4. Tehtud muutuste kohta käiv informatsioon peab olema esitatud Narva Linnavalitsuse Rahandusametile 17.09.2012.

Valentina Bešekerskas

Narva Linnavalitsuse Rahandusamet

Revisjoniosakonna juhataja 

Lisad:

№1
Riigi- ja kohaliku omavalitsuse asutuste riikliku registri andmed-1 eks 1 lehel;

nr 2      Arve 299-1 eks 1 lehel;

nr 3      Arve 310-1 eks 1 lehel;

nr 4      Arve 324-1 eks 1 lehel.
Akt on üle antud A. Toodele – Narva Muuseumi direktorile _________________2012

_______________________________
7

